14. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Αριθ. Δ3/Γ/5396/966 της 12 Φεβρ./14 Μαρτ. 1986 (ΦΕΚ Β΄  108) Αναπροσαρμογή του τέλους αεροπορικών ταξειδίων εξωτερικού (ΤΑΤΕ εξωτερικού) και ενοποίηση διατάξεων σχετικών αποφάσεων. Έχοντας υπόψη: 1.Τις διατάξεις του άρθρ. 55 του Νόμ. 5017/31 περί Πολιτικής Αεροπορίας. 2.Τις διατάξεις των άρθρ. 15 και 22 του Ν.Δ. 714/70 περί Οργανώσεως της Υπηρεσίας Πολιτικής Αεροπορίας, όπως συμπληρώθηκε και τροποποιήθηκε μεταγενέστερα με τον Νόμ. 1340/83. 3.Τις διατάξεις του Π.Δ. 647/81 «περί Οργανισμού της ΥΠΑ του Υπουργείου Συγκοινωνιών». 4.Τις διατάξεις των άρθρ. 1 και 2 του Νόμ. 953/79 περί του τέλους αεροπορικών ταξειδίων εξωτερικού και άλλων τινών διατάξεων (ΦΕΚ 175/Α/3.8.79). 5.Την απόφαση με αριθ. Δ2/Β/42295/1558/ 12.11.79 «περί του τέλους αεροπορικών ταξειδίων εξωτερικού (ΤΑΤΕ)», ΦΕΚ 1085/Β/4.12.79. 6.Την απόφαση με αριθ. Δ3/Γ/15971/2793/ 28.4.82 «περί αναπροσαρμογής του τέλους αεροπορικών ταξειδίων εξωτερικού ΤΑΤΕ εξ.». 7.Την απόφαση με αριθ. Δ3/Γ/46958/9446/ 9.11.83 «περί αναπροσαρμογής του τέλους αεροπορικών ταξειδίων εξωτερικού ΤΑΤΕ εξ.» ΦΕΚ 682/Β/24.11.83. 8.Το έγγραφο του Υπουργείου Οικονομικών με αριθ. ΓΛΚ/143903/4367/24.1.84 «περί εισπράξεως εσόδων του Δημοσίου που προέρχονται από την ΥΠΑ». 9.Την ανάγκη ενσωμάτωσης σε ενιαίο κείμενο απόφασης, όλων των μέχρι σήμερα ισχυουσών διατάξεων διαφόρων αποφάσεων σχετικά με το τέλος αεροπορικών ταξειδίων εξωτερικού (ΤΑΤΕ εξ.), για την καλλίτερη ενημέρωση και διευκόλυνση των εμπλεκομένων  μερών, αποφασίζουμε: Αναπροσαρμόζουμε το τέλος αεροπορικών ταξειδίων εξωτερικού (ΤΑΤΕ εξ.) από δρχ. 163 σε δρχ. 700 και ενσωματώνουμε σε ενιαίο κείμενο της απόφασης αυτής τα μέχρι σήμερα ισχύοντα βάσει των αναφερομένων στο σκεπτικό αποφάσεων ως εξής: Το άνω τέλος αεροπορικών ταξιδίων εξωτερικού αναπροσαρμόστηκε σε 930 δρχ. ανά επιβάτη από την Δ3/Γ/9672/3365/21-31 Μαρτ. 1988 (ΦΕΚ Β΄ 170) απόφ. Υπ. Εθν. Οικονομίας, Οικονομικών και Μεταφορών – Επικοινωνιών. Το ανωτέρω τέλος αεροπορικών ταξιδίων αναπροσαρμόστηκε και πάλι από δρχ. 930 σε δραχ. 1.060 ανά επιβάτη από την Δ3/10893/ 3694/30-30 Μαρτ. 1989 (ΦΕΚ Β΄ 228) απόφ. Υπ. Εθν. Οικονομίας, Οικονομικών και Μεταφορών – Επικοινωνιών. Ήδη το τέλος αεροπορικών ταξειδίων εξωτερικού αυξήθηκε από 1060 δρχ. ανά επιβάτη σε 1.200 δρχ. από την Δ3/Γ/11458/3498/28-30 Μαρτ. 1990 (ΦΕΚ Β΄ 261) Απ. Υπ. Εθν. Οικονομ., Οικονομικών και Μεταφορών και Επικοινωνιών. 1.Υπόχρεος καταβολής του τέλους είναι κάθε επιβάτης ηλικίας άνω των 2 ετών που αναχωρεί για το εξωτερικό από ελληνικό αερολιμένα. 2.Απαλλάσσονται από την υποχρέωση καταβολής του τέλους αυτού οι πιο κάτω αναφερόμενες κατηγορίες επιβατών: α)Τα νήπια ηλικίας κάτω των 2 ετών. β)Οι αεροπορικώς διερχόμενοι επιβάτες (PASSENGERS IN TRANSIT) άφιξη – αναχώρηση αεροπορικώς) οι οποίοι δεν εξέρχονται από τους υποκείμενους σε τελωνειακό έλεγχο χώρους του Αερολιμένα. γ)Τα μέλη πληρωμάτων αεροσκαφών. δ)Τα μέλη πληρωμάτων αεροσκαφών που επιβιβάζονται δωρεάν ως επιβάτες, για ανάληψη υπηρεσίας σε άλλο σταθμό, σε αντικατάσταση των εν υπηρεσία πληρωμάτων. ε)Τα κρατικά όργανα της χώρας νηολογήσεως του αεροσκάφους που επιβιβάζονται με υπηρεσιακή εντολή, προς εκτέλεση διατεταγμένης εν πτήσει υπηρεσίας, (έλεγχος γραμμών, πτητικής ικανότητας αεροσκαφών, πληρώματος κλπ.) καθώς και τα επιβιβαζόμενα, για τον ίδιο σκοπό και με τις ίδιες προϋποθέσεις πρόσωπα, του εκμεταλλευόμενου το αεροσκάφος. στ)Οι επιβάτες εκ προσγειώσεων α/φ λόγω ανάγκης, αδιάφορα εάν εξέρχονται από τους ελεγχόμενους χώρους του αερολιμένα ή συνεχίζουν το ταξείδι τους με το ίδιο ή άλλο αεροσκάφος. Ως προσγειώσεις ανάγκης θεωρούνται οι προσγειώσεις α/φών λόγω βλάβης, καιρικών συνθηκών και ανωτέρας βίας. Οι ανωτέρω κατηγορίες απαλλαγών, αφορούν επιβάτες αστικών α/φών (εμπορικών και ιδιωτικών) κατ’ αντιδιαστολή προς τους επιβάτες κρατικών α/φών (πολεμικών και πολιτικών) για τους οποίους δεν υπάρχει υποχρέωση καταβολής του τέλους. 3.Οι Αερολιμενάρχες των Κρατικών Αερολιμένων επιλύουν τυχόν αναφυόμενα ζητήματα σχετικά με τις καθοριζόμενες πιο πάνω κατηγορίες απαλλαγών. 4.Η είσπραξη του τέλους ενεργείται με μέριμνα και ευθύνη των αεροπορικών μεταφορέων. Το τέλος θα ενσωματώνεται στην τιμή του αντίστοιχου αεροπορικού τιμολογίου με (Αντί για τη σελ. 642,01(γ) Σελ. 642,01(δ) Τεύχος 1145-Σελ. 101 Τέλη Αεροπορικών ταξιδίων 38.Μ.γ.13-14 βάση την εφαρμοζομένη μέχρι σήμερα διαδικασία. Σε κάθε περίπτωση οι αεροπορικοί μεταφορείς θα αποδίδουν το ποσό που προκύπτει από τον πολλαπλασιασμό του αριθμού των εξερχομένων επιβατών από ελληνικούς Αερολιμένες επί δρχ. 700, λαμβανομένων υπόψη των κατηγοριών απαλλαγών όπως φαίνονται στην παρ. 2 της παρούσας απόφασης. 5.Υπόχρεοι για την απόδοση του τέλους είναι οι αεροπορικές επιχειρήσεις στις οποίες ανήκει η εκμετάλλευση του αεροσκάφους είτε απ’ ευθείας, είτε μέσω του εκπροσώπου τους στην Ελλάδα, εφ’ όσον υπάρχει τέτοια εκπροσώπηση. Επίσης υπόχρεος για την καταβολή του τέλους είναι απ’ ευθείας και κάθε άλλος ιδιοκτήτης ή εκμεταλλευόμενος αεροσκάφος ο οποίος δεν εμπίπτει στην πιο πάνω κατηγορία. 6.Οι πιο πάνω υπόχρεοι καταθέτουν το εκ του τέλους οφειλόμενο ποσό χρημάτων στην Τράπεζα της Ελλάδος στον λογ/σμό της ΥΠΑ Νο 234134/5 μέσα σε προθεσμία 15 ημερών από την λήψη του σχετικού τιμολογίου ή της εντολής πληρωμής. Στις περιπτώσεις που οι υπόχρεοι για την απόδοση του τέλους δεν έχουν γνωρίσει στην ΥΠΑ την διεύθυνσή τους, ή νόμιμο εκπρόσωπό τους στην Ελλάδα, για την αποστολή των σχετικών τιμολογίων ή εντολών πληρωμής η καταβολή των οφειλών του από το εν λόγω τέλος γίνεται επιτόπια στους Αερολιμένες στους αρμόδιους υπαλλήλους της ΥΠΑ. Επίσης επιτόπια θα γίνεται η καταβολή του τέλους στις περιπτώσεις Ι.Χ. αεροσκαφών καθώς και σε οποιεσδήποτε άλλες περιπτώσεις ήθελε κριθεί τούτου αναγκαίο κατά την απόλυτο κρίση της ΥΠΑ, των περιπτώσεων αυτών καθοριζομένων εγγράφως από την ΥΠΑ. Βλ. σχετικά και την Δ3/Γ/34529/11548/1010 Οκτ. 1989 (ΦΕΚ Β΄ 784), κατωτ. αριθ. 15. 7.Για την είσπραξη και απόδοση των εσόδων από το πιο πάνω τέλος εφαρμόζονται οι εκάστοτε σχετικές διατάξεις του Νόμου περί Εισπράξεως Δημοσίων Εσόδων (ΝΕΔΕ) και αποφάσεων σχετικών με την είσπραξη εσόδων αρμοδιότητος ΥΠΑ. 8.Το προϊόν του καθοριζόμενου στην απόφαση αυτή τέλους αποτελεί έσοδο του Δημοσίου προερχόμενο από τον ΥΠΑ. 9.Οι διαδικασίες υλοποίησης των πιο πάνω ρυθμίζονται με αποφάσεις ΥΠΑ. 10.Η ισχύς της απόφασης αρχίζει από την 1η Απρ. 1986. 11.Η απόφαση αυτή να δημοσιευθεί στην Εφημερίδα της Κυβερνήσεως και να ανακοινωθεί σε όλους τους ενδιαφερομένους καθώς και στις αγγελίες του βιβλίου αεροναυτικών πληροφοριών (A.I.P. GREECE). Σελ. 642,02(δ) Τεύχος 1145-Σελ. 102 38.Μ.γ.14 Τέλη Αεροπορικών ταξιδίων 